1.pielikums

PRETENDENTU ATLASE PRASĪBAS

	Nr.p.k.
	Atlases prasības
	Iesniedzamie atlases dokumenti

	1.
	Pretendents ir reģistrēts atbilstoši piegādātāja izcelsmes (reģistrācijas) valsts atbilstošo normatīvo aktu prasībām, ja attiecīgās valsts normatīvie akti to paredz.

Ja piedāvājumu iesniedz Apvienība, šī prasība attiecināma uz katru Apvienības dalībnieku.
	Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.

Ārvalstīs reģistrētajiem pretendentiem jāiesniedz reģistrācijas faktu apliecinošs dokuments, ja attiecīgās valsts normatīvie akti to paredz (reģistrācijas apliecības kopija vai izdruka no attiecīgās valsts publiskās datu bāzes, vai, piemēram, norādot publiski pieejamu reģistru, kur Komisija varētu pārliecināties par attiecīgās personas reģistrāciju, ja attiecīgie valsts normatīvie akti paredz šādu ziņu publisku reģistru).

Tāpat ārvalstīs reģistrētajiem pretendentiem jāiesniedz kompetentas institūcijas izsniegta izziņa par valdes/padomes sastāvu, patiesā labuma guvēju, pārstāvēttiesīgu personu, prokūristu, personu, kura ir pilnvarota pārstāvēt pretendentu darbībās, kas saistītas ar filiāli.

	2.
	Pretendents atbilst Ministru kabineta 2025. gada 25. jūnija noteikumu Nr. 397 “Minimālās kiberdrošības prasības 86.1., 86.2 un 86.3. apakšpunktam –
 
1) pretendents nav juridiska persona, kas reģistrēta Krievijas Federācijā, Baltkrievijas Republikā vai valstī, kuru Eiropas Parlaments vai Latvijas Republikas Saeima ir atzinusi par terorismu atbalstošu valsti, (turpmāk – Valsts);
2) pretendents, tā dalībnieks, kapitāla daļu īpašnieks vai patiesais labuma guvējs (ja saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumu patieso labuma guvēju ir iespējams noskaidrot) nav Valsts pilsonis;
 3) pretendenta valdes un padomes sastāvā nav Valsts pilsonis.
Ja piedāvājumu iesniedz Apvienība, šī prasība attiecināma uz katru Apvienības dalībnieku.
 
	Pretendenta apliecinājums atbilstoši Nolikuma _.pielikumam. 
 
Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.
 
Ārvalstīs reģistrētajiem pretendentiem jāiesniedz reģistrācijas faktu apliecinošs dokuments, ja attiecīgās valsts normatīvie akti to paredz. Dokumentā ir iekļauta informācija, lai Komisija var pārliecināties par pretendenta atbilstību Nolikuma _. apakšpunktam (ārvalstīs izdotam dokumentam papildus jāiesniedz tulkojums latviešu valodā).

	3.
	Pretendents pakalpojuma nodrošināšanā neiesaista Valsts pilsoni. 
Ministru kabineta 2025. gada 25. jūnija noteikumu Nr. 397 “Minimālās kiberdrošības prasības” 86.4. apakšpunkts.
	Pretendentam jāiesniedz apliecinājums atbilstoši nolikuma _.pielikumam, ka pakalpojuma sniegšanā netiks iesaistīts Valsts pilsonis.

	4.
	Pretendenta apliecinājums, ka iekārtas ražotājs nav Valstī reģistrēta juridiskā persona vai Valsts pilsonis.
 
Ministru kabineta 2025. gada 25. jūnija noteikumu Nr. 397 “Minimālās kiberdrošības prasības” 86.5. apakšpunkts.
	 Pretendentam jāiesniedz apliecinājums atbilstoši     nolikuma _.pielikumam, ka pakalpojumā piedāvāto iekārtu ražotājs nav Valstī reģistrēta juridiskā persona vai Valsts pilsonis.

	[bookmark: _Hlk226550590]5.
	Pretendents iepriekšējo 3 gadu (2023., 2024., 2025. un 2026. gads līdz piedāvājuma iesniegšanai) laikā ir guvis pieredzi transporta un mobilitātes jomā, izmantojot mobilos pozicionēšanas datus, ir izstrādājis vai īstenojis vismaz 1 (vienu) telpiskās attīstības pētījumu vai projektu vai plānojumu vai izpēti.

*dati, ko nodrošina mobilo sakaru operators par mobilo ierīču (SIM karšu) aptuveno atrašanās vietu un pārvietošanos laikā, parasti nosakot atrašanās vietu pēc pieslēguma mobilo sakaru tīklam (piemēram, bāzes stacijām) vai citiem tīkla signāliem; parasti izmantojami agregētā un anonimizētā veidā iedzīvotāju plūsmu un pārvietošanās paradumu analīzei, neidentificējot konkrētas personas.
	Pieredzes saraksts, kas sagatavots saskaņā ar Nolikuma __. pielikumā pievienoto veidni, klāt pievienojot pasūtītāja atsauksmi vai izziņu, vai pieņemšanas un nodošanas aktu, vai citu dokumentu, kas nepārprotami liecina par Pretendenta pieredzi atbilstoši Nolikuma 5. punkta prasībai.

Iesniegtajos dokumentos jābūt norādītai visai nepieciešamajai informācijai, kas apliecina pretendenta kvalifikācijas prasību atbilstību Nolikuma 5. punkta prasībām.

Ja pieredze tiek apliecināta ar sniegto pakalpojumu citā valstī, piedāvājumam jāpievieno dokumenti, kas nepārprotami apliecina Pretendenta pieredzes atbilstību Nolikuma _. punkta prasībām.

	Kvalifikācijas prasības pretendenta/kandidāta piesaistītajam speciālistam un iesniedzamie dokumenti

	6.
	Mobilitātes eksperts, kurš pēdējo 3 gadu (2023., 2024., 2025. un 2026. gads līdz piedāvājuma iesniegšanai) laikā ir piedalījies vismaz 1 (vienā) telpiskās attīstības pētījumā vai projektā vai plānojumā vai izpētē, kurā ir izmantoti mobilie pozicionēšanas dati transporta vai mobilitātes* analīzē.

*nozare, kas aptver cilvēku un preču pārvietošanas sistēmas un risinājumus, tostarp transportlīdzekļus, infrastruktūru, plānošanu un pakalpojumus, lai nodrošinātu efektīvu, drošu un ilgtspējīgu pārvietošanos.
	Pretendentam jāiesniedz aizpildītu Nolikuma _.pielikumu.

Darbu nodošanas-pieņemšanas  akti vai izraksti no tiem, vai citi dokumenti, kas apliecina Nolikuma 3.punktā noteikto veikto darbu veidu un apjomu un to, ka speciālists tajā ir piedalījies.  

Pretendents piedāvājumam pievieno speciālista parakstītu apliecinājumu, par gatavību piedalīties līguma izpildē, ja pretendentam tiks piešķirtas līguma slēgšanas tiesības (apliecinājums sagatavots un parakstīts brīvā formā).





	7.
	Datu analītikas eksperts, kurš pēdējo 3 gadu (2023., 2024., 2025. un 2026. gads līdz piedāvājuma iesniegšanai) laikā ir piedalījies vismaz 1 (viena) liela apjoma* telpisko datu strukturēšanā, apstrādē un analīzē vai analītiskus datu modeļu izveidē, kuru ietvaros speciālists ir darbojies kā datu analītiķis vai datu inženieris, vai pakalpojumus veicis darbojoties līdzvērtīgā profesijā**.

* liela apjoma dati (angļu val. big data) ir ļoti lielas, heterogēnas un strauji augošas datu kopas, kuru uzglabāšana, pārvaldība un analīze ar tradicionālajām datu apstrādes metodēm un rīkiem ir neefektīva vai neiespējama, tādēļ nepieciešama specializētu tehnoloģiju un analītisko pieeju izmantošana.

** piemēram, biznesa datu analītiķis, biznesa analītiķis, datu pētnieks, statistiķis, kvantitatīvais analītiķis, BI analītiķis, produktu analītiķis, tirgus analītiķis, datu arhitekts, analītikas inženieris, lielo datu inženieris, mākoņdatu inženieris, mašīnmācīšanās inženieris.
	Pretendentam jāiesniedz aizpildītu Nolikuma _.pielikumu.

Darbu nodošanas-pieņemšanas  akti vai izraksti no tiem, vai citi dokumenti, kas apliecina Nolikuma _.punktā noteikto veikto darbu veidu un apjomu un to, ka speciālists tajā ir piedalījies, kā datu analītiķis vai datu inženieris, vai pakalpojumus veicis darbojoties līdzvērtīgā profesijā*.  

Pretendents piedāvājumam pievieno speciālista parakstītu apliecinājumu, par gatavību piedalīties līguma izpildē, ja pretendentam tiks piešķirtas līguma slēgšanas tiesības (apliecinājums sagatavots un parakstīts brīvā formā).

* piemēram, biznesa datu analītiķis, biznesa analītiķis, datu pētnieks, statistiķis, kvantitatīvais analītiķis, BI analītiķis, produktu analītiķis, tirgus analītiķis, datu arhitekts, analītikas inženieris, lielo datu inženieris, mākoņdatu inženieris, mašīnmācīšanās inženieris.


	*Ņemot vērā paredzamo darba apjomu un noslodzi pakalpojuma izpildē, Pretendents nedrīkst piesaistīt vienu speciālistu, kuram izpildās gan Nolikuma _.punkta Mobilitātes eksperta, gan Nolikuma _.punkta Datu analītikas eksperta pieredze.

	Pretendents papildus var piesaistīt citus speciālistus, ja šāda speciālistu iesaiste ir nepieciešama pilnīgai iepirkuma līguma izpildei. 

	 8. Personas, uz kuru iespējām pretendents balstās, lai apliecinātu, ka tā kvalifikācija atbilst paziņojumā   par līgumu vai Konkursa dokumentos noteiktajām prasībām, Apvienības un apakšuzņēmēji

	8.1.
	Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.
	Šādā gadījumā piegādātājs pierāda pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par sadarbību konkrētā līguma izpildē. Pretendentam un personai, uz kuras saimnieciskajām un finansiālajām iespējām tas balstās, ir jābūt solidāri atbildīgām par iepirkuma līguma izpildi.

	8.2.
	Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.
	Šādā gadījumā piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

	8.3.
	Prasības Apvienībai vai personālsabiedrībai 

	Ja pretendents ir apvienība, tad jāiesniedz apvienības dalībnieku starpā noslēgtu vienošanās par katram apvienības dalībniekam nododamo izpildāmo darbu daļu procentos no piedāvātās kopējās līgumcenas un šo darbu raksturojumu. Vienošanās jāparedz, ka visi tie biedri, uz kuru saimnieciskajām un finansiālajām iespējām piegādātājs balstās un kuri būs finansiāli atbildīgi par līguma izpildi, par uzņemtajām saistībām atbild solidāri un, ka apvienības dalībnieki apņemas izveidot personālsabiedrību vai noslēgt sabiedrības līguma gadījumā, ja piegādātāju apvienība tiks atzīta par Konkursa uzvarētāju.


	8.4.
	Prasības attiecībā uz apakšuzņēmējiem: 

8.4.1. pretendents savā piedāvājumā norāda tās iepirkuma līguma daļas, kuras nodos izpildei apakšuzņēmējiem, tos apakšuzņēmējus, kuru sniedzamo pakalpojumu vai veicamo darbu vērtība ir vismaz 10 000 EUR bez PVN, un katram šādam apakšuzņēmējam izpildei nododamo iepirkuma līguma daļu.

8.4.2. Apakšuzņēmējs atbilst Ministru kabineta 2025. gada 25. jūnija noteikumu Nr. 397 “Minimālās kiberdrošības prasības” 86.1., 86.2., 86.3., 86.4. un 86.5. apakšpunktam.
	Jāaizpilda informācijas par apakšuzņēmējiem (Nolikuma __. pielikums).
Katram piesaistītajam apakšuzņēmējam jāaizpilda apliecinājums (Nolikuma __. pielikums).

Ja pretendents (arī Apvienība) plāno piesaistīt Iepirkuma priekšmetā ietilpstošo darbu izpildei apakšuzņēmēju, kura sniedzamo pakalpojumu vai veicamo darbu vērtība ir vismaz 10 000,00 EUR (desmit tūkstoši euro 00 centi) no kopējās piedāvātās iepirkuma līguma summas, jābūt savstarpēji noslēgtai vienošanās, kurā norādīti apakšuzņēmējam nododamo pakalpojumu vai darbu veidi, šo pakalpojumu vai darbu vērtība EUR no kopējās iepirkuma līguma vērtības un kurā apakšuzņēmējs apliecina gatavību sniegto šos pakalpojumus vai veikt šos darbus, gadījumā, ja pretendents tiks atzīts par Iepirkuma uzvarētāju.

Attiecībā uz Komercreģistrā reģistrētiem apakšuzņēmējiem Pasūtītājs par šo apakšuzņēmēju atbilstību Nolikuma 1.punktam pārliecinās, attiecīgo informāciju iegūstot publiskajā datubāzē.

Pretendentam par ārvalstīs reģistrētajiem apakšuzņēmējiem jāiesniedz reģistrācijas faktu apliecinošs dokuments, ja attiecīgās valsts normatīvie akti to paredz. Dokumentā ir iekļauta informācija, lai var pārliecināties par apakšuzņēmēja atbilstību 8.4.2.apakšpunktam.



	9.Eiropas vienotais iepirkuma procedūras dokuments (turpmāk – Vienotais dokuments)

	9.1.
	Pasūtītājs pieņem Vienoto dokumentu kā sākotnējo pierādījumu atbilstībai paziņojumā par līgumu vai Konkursa dokumentos noteiktajām pretendentu atlases prasībām. Ja piegādātājs izvēlējies iesniegt* Vienoto dokumentu, lai apliecinātu, ka tas atbilst paziņojumā par līgumu vai Atklāta konkursa dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai Konkursa dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 (desmit) procenti no iepirkuma līguma vērtības. Apvienība iesniedz atsevišķu Vienoto dokumentu par katru tās dalībnieku.
Vienotā dokumenta veidlapu, kas ir vienāda visās Eiropas Savienības dalībvalstīs, nosaka Eiropas Komisijas 2016. gada 5. janvāra īstenošanas regula Nr. 2016/7, ar ko nosaka standarta veidlapu Eiropas vienotajam iepirkuma procedūras dokumentam (Dokuments attiecas uz EEZ) (regulas 2. pielikums). Vienotā dokumenta teksta datne ir pieejama: http://espd.eis.gov.lv/ .
Piegādātājs Vienotajā dokumentā aizpilda prasīto informāciju no I. līdz VI. daļai.
Piegādātājs var iesniegt Vienoto dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
Pasūtītājam jebkurā Konkursa stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai Konkursa dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

Šis dokuments ir parakstīts ar elektronisko parakstu (bez droša e-paraksta)
